Petisie teen lisensie vir Netflix, Showmax | Maroela Media
Die DA het 'n petisie van stapel gestuur teen die regering se voorgestelde planne om lisensiegeld vir stromingsdienste soos Netflix en Showmax te hef.
Die voorstel word ingesluit in die departement van kommunikasie en digitale tegnologieë se witskrif oor die beleidsraamwerk vir oudio- en oudiovisuele inhoudsdienste waarin die regering voorstel dat die definisie van 'n uitsaaidiens verbreed word om ook aanlyn uitsaaidienste in te sluit.
In hierdie stadium word 'n uitsaaidiens in wese beperk tot 'n televisiestel en Suid-Afrikaners moet ook 'n geldige televisielisensie toon wanneer 'n televisie aangekoop word. Dié lisensiegeld aan die SAUK is van krag, of jy nou na SAUK-kanale kyk of nie.
Al hoe meer stromingsdienste is egter op byvoorbeeld 'n selfoon of rekenaar beskikbaar.
Die DA sê ingevolge die voorstel sal Suid-Afrikaners nou meer moet opdok om gebruik te maak van dié uitsaaidienste, of dit nou op 'n TV, rekenaar of foon is.
"Die DA is ten sterkste gekant teen die lisensiegeld vir stromingsdienste. Dit is in wese 'n onderduimse pogings deur die ANC om Suid-Afrikaners te dwing om hul swaarverdiende geld te gebruik om die SAUK uit die moeilikheid te haal," het Zakhele Mbhele, die DA se woordvoerder oor kommunikasie en digitale tegnologieë, gesê.
"Dit is belaglik dat die regering Suid-Afrikaners wil straf deur hul geld te gebruik om 'n entiteit vol te hou wat die ANC, deur sy onophoudelike inmenging, verwoes het."
Mabhele sê die DA besef die belang van die SAUK as openbare uitsaaier.
"Die uitsaaier moet egter kreatiewe maniere vind om homself te onderhou en gelyk te breek sonder dat Suid-Afrikaners meer geld hoef te betaal."
Die adjunkminister van kommunikasie, Pinky Kekana, het in Oktober aan die parlementêre portefeuljekomitee oor kommunikasie gesê die SAUK moet dringend sy lisensie-inkomste vergroot.
Kekana het gesê die lewe verander vinnig en dat die definisies vir die gebruik van lisensies uitgebrei sal moet word om almal in te sluit wat op enige manier na uitsendings kyk.
Ondersoek ná moordslagoffer se oorskot uit lykshuis verdwyn
Dit gaan dieselfde pad loop as E-toll. Burgerlike ongehoorsaamheid
Die SAUK het nagelaat om lisensiegelde te hef en daarom het die meeste tv's maar nie lisensies nie. Dit sal meer verantwoordelik wees van die SAUK om dadelik oor te gaan na die digitale seine soos wat lank reeds beplan word wat dan sal verhoed dat mense wat nie tv lisensies het tv kyk.
Die publiek word nou weer verantwoordelik gehou vir die regering en die SAUK se nalatigheid.
Net nog 'n poging om hul soustrein te voed.
Burgerlike ongehoorsaamheid is al wat gaan werk. Waarom nog meer geld in die Soustrein pomp
Die ANC is weer besig om hul onvermoë om die SABC te bestuur die belasting betalers se probleem te maak. Nes SAA. Hoe gaan hulle die geld insamel of gaan hulle elke persoon wat 'n selfoon het belas deur 'n tax levy sonder jou goedkeuring by jou rekening bysit.